ᱠᱤᱥᱛᱩᱣᱟᱨ ᱦᱚᱱᱚᱛ

ᱠᱤᱥᱛᱩᱣᱟᱨ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱟᱨ ᱠᱚᱢ ᱦᱚᱲᱮᱞ ᱯᱚᱱᱚᱛ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱪᱮᱱᱟᱵ ᱜᱟᱰᱟ ᱟᱨᱮ ᱨᱮ ᱢᱮᱱᱜᱟᱼᱟ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱠᱤᱥᱛᱩᱣᱟᱨ ᱦᱚᱱᱚᱛ ᱑᱓ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱦᱩᱭᱩᱜ ᱠᱟᱱᱟ ᱺ ᱢᱟᱨᱣᱟᱦ, ᱣᱟᱨᱣᱟᱱ,ᱫᱟᱪᱟᱱ, ᱠᱤᱥᱣᱟᱨ, ᱱᱟᱜᱥᱟᱱᱤ, ᱫᱨᱟᱵᱥᱟᱞᱟ, ᱤᱱᱫᱮᱨᱣᱟᱞ, ᱢᱩᱜᱷᱟᱞ ᱢᱚᱭᱫᱟᱱ, ᱵᱳᱱᱡᱣᱟᱦ, ᱢᱟᱪᱟᱭᱤᱞ, ᱯᱟᱞᱢᱟᱨ, ᱛᱷᱟᱠᱨᱮ ᱛᱨᱟᱜᱷᱢᱟ ᱟᱨ ᱯᱟᱫᱫᱟᱨ᱾Statement showing the number of blocks in respect of 22 Districts of Jammu and Kashmir State including newly Created Districts  dated 2008-03-13, accessed 2008-08-30

ᱱᱚᱣᱟ ᱠᱚ ᱵᱚᱱᱚᱛ ᱟᱵᱟᱨ ᱟᱭᱢᱟ ᱯᱚᱧᱪᱟᱭᱮᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ 

ᱠᱤᱥᱛᱩᱣᱟᱨ ᱪᱟᱸᱜᱟ ᱦᱚᱱᱚᱛ : 
ᱠᱤᱥᱛᱩᱣᱟᱨ ᱛᱚᱦᱚᱥᱤᱞ
ᱫᱨᱟᱵᱥᱟᱞᱟ ᱛᱚᱦᱚᱥᱤᱞ
ᱵᱳᱱᱡᱣᱟᱦ ᱛᱚᱦᱚᱥᱤᱞ
ᱱᱟᱜᱥᱤᱱᱤ ᱛᱚᱦᱚᱥᱤᱞ

ᱪᱟᱛᱨᱯ ᱪᱟᱸᱜᱟ ᱦᱚᱱᱚᱛ :
ᱪᱟᱛᱨᱳ ᱛᱚᱦᱚᱥᱤᱞ
ᱢᱩᱜᱷᱳᱞ ᱢᱚᱭᱫᱟᱱ ᱛᱚᱦᱚᱥᱤᱞ

ᱢᱟᱨᱣᱟᱦ ᱪᱟᱸᱜᱟ ᱦᱚᱱᱚᱛ:
ᱢᱟᱨᱣᱟᱦ ᱛᱚᱦᱚᱥᱤᱞ
ᱫᱟᱪᱟᱱ ᱛᱚᱦᱚᱥᱤᱞ
 ᱢᱟᱨᱣᱟᱦ ᱛᱚᱦᱚᱥᱤᱞ

ᱯᱟᱫᱫᱟᱨ ᱪᱟᱸᱜᱟ ᱦᱚᱱᱚᱛ:
ᱯᱟᱫᱫᱟᱨ ᱛᱚᱦᱚᱥᱤᱞ ᱟᱹᱰᱤ ᱜᱮ ᱮᱠᱞᱟ (remote) ᱥᱚᱦᱚᱨ ᱠᱟᱱᱟ ᱱᱚᱣᱟ ᱨᱮᱱᱟᱜ ᱮᱛᱚᱢ ᱥᱮᱫ ᱡᱟᱱᱥᱠᱟᱨ ᱟᱨ ᱠᱚᱧᱮ ᱥᱮᱫ ᱥᱤᱠᱞᱮ ᱢᱩᱱ ᱯᱤᱠ ᱛᱮ ᱮᱥᱮᱫ ᱢᱮᱱᱟᱜᱼᱟ᱾

ᱨᱟᱡᱽᱟᱹᱨᱤ
ᱠᱤᱥᱛᱩᱣᱟᱨ ᱦᱚᱱᱚᱛ ᱨᱮ ᱵᱟᱨᱭᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ ᱺ ᱤᱱᱫᱚᱨᱣᱟᱞ ᱟᱨ ᱠᱤᱥᱛᱩᱣᱟᱨ᱾ ᱵᱤᱡᱮᱯᱤ ᱟᱨ ᱠᱚᱝᱜᱽᱨᱮᱥ ᱵᱟᱱᱟᱨ ᱜᱮ ᱢᱤᱫ ᱢᱤᱫ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱨᱮ ᱵᱟᱪᱷᱱᱟᱣ ᱢᱮᱱᱟᱜ ᱠᱤᱱᱟ᱾

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱠᱤᱥᱛᱩᱣᱟᱨ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱦᱚᱲᱮᱞ ᱒᱓᱐,᱖᱙᱖ ᱜᱟᱱ᱾ ᱱᱚᱣᱟ ᱦᱚᱲᱮᱞ ᱞᱮᱠᱟᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱕᱘᱖ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱒᱙ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱱᱟ (᱗᱕/ᱪᱟᱹᱣᱠᱟᱹ ᱢᱟᱭᱤᱞ) ᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱢᱩᱫ ᱨᱮ ᱦᱚᱱᱚᱛ ᱨᱮ ᱒᱑.᱐᱖% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱠᱤᱥᱛᱩᱣᱟᱨ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱓᱘ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱘.᱕᱔% ᱾ ᱠᱚᱲᱟ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱗᱑.᱗᱕% ᱟᱨ ᱠᱩᱲᱤ ᱮᱞ ᱔᱔.᱑᱓% ᱾

ᱠᱟᱹᱣᱰᱤᱟᱹᱨᱤ
ᱥᱚᱨᱠᱚᱨ ᱠᱷᱚᱱ ᱱᱚᱰᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮ  ᱜᱚᱲᱚ ᱵᱟᱹᱜᱩᱜ ᱠᱷᱟᱹᱛᱤᱨ ᱱᱚᱰᱮᱱᱟᱜ ᱠᱟᱹᱣᱰᱤᱟᱹᱨᱤ ᱵᱟᱝ ᱪᱟᱪᱞᱟᱣᱭᱚᱜ (regularized) ᱠᱟᱱᱟ᱾ ᱥᱟᱪᱟᱨᱦᱮᱫ ᱟᱹᱛᱩᱼᱫᱤᱥᱚᱢ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱪᱟᱥᱵᱟᱥ ᱜᱮ ᱢᱟᱨᱟᱝᱼᱟ᱾ ᱱᱚᱰᱮᱱᱟᱜ ᱦᱚᱭᱦᱤᱥᱤᱫ ᱦᱟᱣᱭᱮᱫ ᱜᱮᱛᱮ ᱨᱟᱵᱟᱝ ᱨᱤᱛᱩ ᱜᱩᱦᱩᱢ, ᱨᱟᱡᱢᱟ ᱟᱨ ᱡᱟᱹᱯᱩᱫ ᱨᱤᱛᱩ ᱨᱮ ᱡᱚᱸᱰᱨᱟ ᱠᱚ ᱪᱟᱥᱟ᱾ ᱠᱤᱥᱛᱩᱣᱟᱨ ᱨᱮ ᱡᱮᱜᱮᱛ ᱨᱮᱱᱟᱜ ᱧᱩᱢᱟᱱ ᱱᱤᱞ ᱦᱤᱨᱟ ᱥᱮ ᱱᱤᱞᱠᱟᱱᱛᱚ ᱢᱚᱱᱤ ᱨᱮᱱᱟᱜ ᱠᱷᱟᱫᱟᱱ ᱢᱮᱱᱟᱜᱼᱟ᱾ ᱯᱟᱫᱫᱟᱨ ᱵᱮᱰᱟ ᱨᱮ ᱠᱟᱹᱥᱢᱤᱨ ᱨᱮᱱᱟᱜ ᱱᱤᱞ ᱦᱤᱨᱟ ᱨᱮᱱᱟᱜ ᱠᱷᱟᱫᱟᱱ ᱢᱮᱱᱟᱜᱼᱟ᱾ ᱱᱚᱰᱮ ᱟᱭᱢᱟ ᱞᱮᱠᱟᱱ ᱠᱷᱟᱫᱟᱱ ᱫᱷᱟᱹᱛᱩ ᱢᱮᱱᱟᱜ ᱨᱮᱦᱚ ᱱᱚᱣᱟ ᱨᱟᱠᱟᱯ ᱨᱮᱱᱟᱜ ᱢᱟᱬᱮ ᱵᱩᱱᱤᱭᱟᱹᱫ ᱵᱮᱱᱟᱣ ᱠᱷᱟᱹᱛᱤᱨ ᱠᱷᱟᱫᱟᱱ ᱨᱟᱠᱟᱯ ᱨᱮ ᱮᱴᱠᱮᱴᱚᱬᱮ ᱦᱩᱭᱩᱜ ᱠᱟᱱᱟ᱾ ᱛᱨᱤᱜᱟᱢ ᱟᱹᱛᱩ ᱨᱮ ᱡᱤᱯᱥᱟᱢ ᱠᱷᱟᱫᱟᱱ ᱢᱮᱱᱟᱜᱼᱟ᱾ ᱪᱮᱱᱟᱵ ᱜᱟᱰᱟ ᱨᱮᱱᱟᱜ ᱜᱤᱛᱤᱞ ᱵᱮᱱᱟᱣ ᱠᱟᱹᱢᱤ ᱠᱚ ᱨᱮ ᱟᱹᱰᱤ ᱟᱭᱢᱟ ᱵᱮᱵᱦᱟᱨᱚᱜ ᱠᱟᱱᱟ᱾ 

ᱜᱟᱰᱟ ᱨᱮᱱᱟᱜ ᱫᱟᱜ ᱛᱮ ᱫᱟᱜᱼᱵᱤᱡᱽᱞᱤ ᱵᱮᱱᱟᱣ ᱦᱩᱭ ᱠᱟᱱᱟ ᱟᱨ ᱵᱮᱱᱟᱣ ᱴᱷᱟᱶ ᱠᱚ ᱦᱩᱭᱩᱜ ᱠᱟᱱᱟ ᱺ ᱫᱩᱞ ᱦᱚᱥᱛᱤ ᱫᱟᱜᱼᱵᱤᱡᱽᱞᱤ ᱛᱟᱞᱢᱟ ᱓᱙᱐ ᱢᱮᱜᱟᱣᱟᱴ, ᱨᱟᱛᱞᱮ ᱫᱟᱜᱼᱵᱤᱡᱽᱞᱤ ᱯᱨᱚᱡᱮᱠᱴ ᱘᱕᱐ ᱢᱮᱜᱟᱣᱟᱴ, ᱠᱤᱨᱛᱷᱟᱭ ᱑᱔᱐᱐ ᱢᱮᱜᱟᱣᱟᱴ, ᱞᱟᱠᱟᱞ ᱰᱳᱞ ᱑,᱐᱐᱐ ᱢᱮᱜᱟᱣᱟᱴ, ᱯᱷᱮᱰᱟᱛ ᱠᱟᱞᱱᱟᱭ ᱔᱘ ᱢᱮᱜᱟᱣᱟᱴ ᱟᱨ ᱪᱚᱣᱫᱷᱩᱨᱤ ᱑᱕ ᱢᱮᱜᱟᱣᱟᱴ ᱾ ᱱᱚᱣᱟ ᱠᱚ ᱫᱟᱜᱼᱵᱤᱡᱽᱞᱤ ᱯᱨᱚᱡᱮᱠᱴ ᱠᱷᱚᱱ ᱱᱚᱣᱟ ᱠᱚ ᱴᱚᱴᱷᱟ ᱨᱮ ᱠᱟᱹᱢᱤ ᱧᱟᱢ ᱟᱨ ᱴᱚᱴᱷᱟ ᱨᱮᱱᱟᱜ ᱩᱛᱷᱱᱟᱹᱣ ᱨᱮ ᱟᱹᱰᱤ ᱟᱭᱢᱟ ᱮᱱᱮᱢ ᱮ ᱫᱚᱦᱚᱣᱟᱠᱟᱫᱟ᱾

ᱴᱩᱨᱤᱡᱚᱢ

ᱧᱩᱛᱩᱢᱟᱱ ᱢᱟᱹᱱᱢᱤ

ᱵᱟᱨᱦᱮ ᱡᱚᱱᱚᱲ

 kishtwar.nic.in
 ᱠᱤᱥᱛᱩᱣᱟᱨ.ᱠᱚᱢ 
 ᱠᱤᱥᱛᱩᱣᱟᱨᱴᱟᱭᱩᱢᱥ.ᱠᱚᱢ 

ᱥᱟᱹᱠᱷᱭᱟᱹᱛ